Σπαράγγια με αγκινάρες και ρόκα
Μια γευστική και διαφορετική πρόταση για το Πασχαλινό τραπέζι και όχι μόνο.
2 μάτσα σπαράγγια καθαρισμένα(περίπου 800 γρ.), και κομμένα διαγώνια, τα φύλλα από 2 μάτσα ρόκα (αν τα φύλλα είναι πολύ μεγάλα, τα κόβουμε στη μέση), τα φύλλα από 1 μάτσο μυρώνια, 6 αγκινάρες καθαρισμένες * και κομμένες σε λεπτές φέτες, αλάτι, πιπέρι φρεσκοτριμμένο, 2 κουτ. γλυκού φρέσκο τζίντζερ, τριμμένο, 40 ml ελαιόλαδο, 20 ml χυμός λεμονιού
Για τα σπαράγγια με αγκινάρες και ρόκα σε μια κατσαρόλα με αλατισμένο νερό που κοχλάζει ζεματίζουμε τα σπαράγγια για 2 λεπτά, τα σουρώνουμε και τα μεταφέρουμε αμέσως σε μπολ με παγωμένο νερό, για να διατηρήσουν ζωντανό το χρώμα τους.Στεγνώνουμε τα σπαράγγια με πετσέτα και τα μεταφέρουμε σε σαλατιέρα.Προσθέτουμε τη ρόκα, τα μυρώνια, τις αγκινάρες και ανακατεύουμε. Σε ένα μπολ ανακατεύουμε το λάδι, το λεμόνι και το τζίντζερ. Περιχύνουμε τη σαλάτα, αλατοπιπερώνουμε και σερβίρουμε τα σπαράγγια με αγκινάρες και ρόκα.
Αγκινάρες,Σπαράγγια,Πάσχα,Light,Vegan,Χορτοφαγικά